Антон Рохусович Шох

Антон Рохусович Шох (7 қаңтар 1960 жыл, Жамбыл — 7 наурыз 2009 жыл, Өскеменhttp://www.gazeta.ru/sport/2009/03/a_2954355.shtml) — КСРО-лық және қазақстандық футболшы, футбол жаттықтырушысы. 

 Карьерасы 

 Футболшы 
Тегі Еділ маңындағы неміс. Әкесі Шох Рохус 50-жылдары репрессияға ұшырап, 2000 жылы ақталды.  

1978 жылы "Химик" сапында карьерасын бастады. Тұңғыш ойынын 1979 жылы 24 мамырда "Мелиораторға" қарсы өткізіп, тоқсан минут толық ойнады да, бір гол соқты.  

1979-85 жылдары "Қайратта" ойнап, 170-тен аса кездесуде алаңға шықты. "Қайрат" сапындағы тұңғыш ойынын 1979 жылы  1 қыркүйекте "Шахтер" (Донецк) клубына қарсы өткізді. Тұңғыш голын сол жылы 17 қазанда "Заря" қақпасына енгізді, бұл ойын 1:1 есебімен тең аяқталды. Екінші голын сол жылы 16 қарашада "Локомотив" қақпасына соқты. 1985 жылғы КСРО чемпионатында сегіз голдың авторы атанды. "Қайрат" сапындағы ең соңғы кездесуін 1985 жылы 19 қарашада болашақ клубы "Днипроға" қарсы өткізді, бұл ойында Шох бір гол соқты да, 80-минутта алмастырылды. Бұл кездесуде "Қайрат" 3:4 есебімен ұтылып қалды.  

1986 жылы "Днипроға" ауысты. "Днипро" сапындағы тұңғыш ойынын 16 наурызда "Зенитке" қарсы өткізді. Тағдыр тәлкегімен, днипролықтар сапындағы тұңғыш голын сол жылы 2 мамырда "Қайраттың" қақпасына соқты, Алматыда өткен ойын 2:2 есебімен тең аяқталды. 17 қыркүйекте еуротурнирлердегі дебютін "Легияға" қарсы өткізді, бұл УЕФА кубогының бірінші кезеңі болатын. 

1988 жылы 8 наурызда "Динамо Киевке" қарсы ойында команда капитаны ретінде алаңға шықты. КСРО чемпионы атанды. 

1990 жылы Аустрияның ЛАСК клубымен келісім шарт жасасты. Кейін тағы да КСРО, Украина, Финляндия клубтарында ойнап, 1995 жылы карьерасын аяқтады. Сол жылы жаттықтырушы карьерасын Украинаның "Эвис" клубында бастады. 

 Бапкерлік 
2004 жылы 19 жылдық үзілістен соң Қазақстан футболына қайта оралып, "Атыраудың" бас жаттықтырушысы боп тағайындалды. 2004-05 жылдары Қазақстан Ұлттық футбол құрамасының бас бапкері Сергей Тимофеевтің көмекшісі болды. Сонымен бірге Қазақстан жастар құрамасының да бас бапкері қызметін қатар атқарды. 

2009 жылы тағы да "Атырауға", сосын Қазақстан жастар құрамасына бапкер болды. Сол жылы наурыз айында "Восток"-"Атырау" матчынан соң кенеттен қайтыс болды. Волгорадқа, ата-бабаларының жанына жерленді.  

 Жетістіктері 

 Днипро

 КСРО чемпионы: 1988
 КСРО чемпионатының күміс жүлдегері: 1987, 1989
 КСРО кубогы: 1989

 Дереккөздер 

 Сілтемелер 
 Профилі (Transfermarkt сайтында) 

Санат:КСРО футболшылары
Санат:Қазақстан футболшылары
Санат:Тараз ФК ойыншылары
Санат:Қайрат ФК ойыншылары
Санат:Днипро ФК ойыншылары
Санат:ЛАСК ФК ойыншылары
Санат:Металлург Запорожье ФК ойыншылары
Санат:Ротор ФК ойыншылары
Санат:Ворскла ФК ойыншылары
Санат:Нива Тернополь ФК ойыншылары
Санат:РоПС ФК ойыншылары
Санат:Қазақстан футбол жаттықтырушылары
Санат:Навбахор ФК жаттықтырушылары
Санат:Сокол ФК жаттықтырушылары
Санат:Ротор ФК жаттықтырушылары
Санат:Атырау ФК жаттықтырушылары